వారాంతంలో కాస్త బ్రేక్ పడినా భారత స్టాక్ మార్కెట్ రేసు గుర్రంలా పరుగెడుతోంది. సెన్సెక్స్, నిఫ్టీ.. ఇప్పటికే ఆల్ టైమ్ గరిష్ఠ స్థాయిలకు చేరాయి. మరిప్పుడు కూడా స్టాక్ మార్కెట్లో  పెట్టుబడులు పెట్టొచ్చా ?  స్వైరవిహారం చేస్తున్న బుల్కు అడ్డగోలుగా ఎదురెళితే గాయాలపాలవడం ఖాయం. అలాకాకుండా వ్యూహాత్మకంగా వ్యవహరిస్తే బుల్ రన్  నుంచి భారీగా లాభాలు  అందుకోవచ్చు. గరిష్ఠ స్థాయిల్లోనూ  మార్కెట్లో లాభాలు సంపాదించాలంటే అనుసరించాల్సిన వ్యూహాలేంటో తెలుసుకొండి..పెద్ద నోట్ల రద్దు తర్వాత చతికిల పడిన భారత స్టాక్ మార్కెట్  మళ్లీ పరుగెడుతోంది. రెండు ప్రధాన ఇండెక్స్లు ఇప్పటికే కొత్త రికార్డులు నమోదు చేశాయి. వారాంతంలో కొద్దిగా చతికిలపడినా ఇండెక్స్ల పరుగు ఇప్పట్లో ఆగదని మార్కెట్వర్గాల అంచనా. సెన్సెక్స్తో పోలిస్తే మిడ్ అండ్ స్మాల్ క్యాప్ ఇండెక్స్లు మరింత జోరుగా దూసుకుపోతున్నాయి. గత ఏడు నెలల్లో సెన్సెక్స్, నిఫ్టీ 17 శాతం పెరిగితే, బిఎ్సఇ మిడ్క్యాప్ ఇండెక్స్ 23 శాతం, స్మాల్ క్యాప్ ఇండెక్స్ 28 శాతం లాభాలు పంచాయి. ఈ ర్యాలీలో పాల్గొనని  ఇన్వెస్టర్లకు ఇప్పుడు ఒకటే దిగులు. ఏడు నెలల క్రితం తక్కువ ధరలో వచ్చిన మంచి కంపెనీల షేర్లను కొనకుండా తప్పు చేశామని చాలా మంది ఇన్వెస్టర్లు అనుకుంటున్నారు. అయితే ఈ బుల్ మార్కెట్లోనూ ఇన్వెస్టర్లు కింది వ్యూహాలతో మార్కెట్లోకి ప్రవేశించవచ్చు. ఆ వ్యూహాలు ఏమిటంటే.....ఎప్పుడూ అవకాశాలే...చాలా మంది మార్కెట్ ఎప్పుడు సరైన స్థాయికి చేరుతుందా? ఎప్పుడు ఇన్వెస్ట్ చేద్దామా? అని చూస్తుంటారు. అయితే ఇదంత తేలిక కాదు. మార్కెట్లో తలపండిన ఇన్వెస్టర్లుగానీ, పెట్టుబడి నిపుణులుగానీ పెట్టుబడులకు ఇదే సరైన స్థాయి, సమయం అని చెప్పలేరు. ఈ విషయాన్ని దృష్టిలో ఉంచుకుని ఇన్వెస్టర్లు మంచి కంపెనీల షేర్లను క్రమానుగత పెట్టుబడి పద్ధతి (సిప్)లో లేదా చేతిలో డబ్బులున్నపుడల్లా కొద్ది కొద్దిగా కొనుక్కోవడం మంచిది. ఇలా చేయడం వల్ల ఆయా కంపెనీల షేర్ల సగటు కొనుగోలు ధర తక్కువగా ఉంటుంది.మిడ్, స్మాల్ క్యాప్స్పై జాగ్రత్త..ఈ సంవత్సరం జనవరి నుంచి ఇప్పటి వరకు సెన్సెక్స్ 12 శాతం పెరిగితే మిడ్ అండ్ స్మాల్ క్యాప్ ఇండెక్స్లు మాత్రం 25 శాతానికిపైగా పెరిగాయి. ఈ విషయాన్ని దృష్టిలో ఉంచుకుని ప్రస్తుత బుల్ మార్కెట్లో ఈ షేర్ల జోలికి పోకపోవడమే మంచిదని నిపుణుల సలహా. వీటికి బదులు వ్యూహాత్మకంగా, ఏవైనా మంచి లార్జ్ క్యాప్ స్టాక్స్ను నమ్ముకోవడమే మంచిది. మార్కెట్లో ఏదైనా దిద్దుబాటు వచ్చినా లార్జ్ క్యాప్ స్టాక్స్లో పెద్దగా పతనం ఉండదు. అదే మిడ్ అండ్ స్మాల్ క్యాప్ స్టాక్స్ అయితే దిద్దుబాటు భారీగా ఉంటుంది. ప్రస్తుత బుల్ రన్ కొన్నేళ్లపాటు కొనసాగే అవకాశం ఉన్నందున లార్జ్ క్యాప్ స్టాక్స్లో ర్యాలీకీ ఢోకా ఉండదని ‘షేర్ఖాన్’ వంటి బ్రోకరేజ్ సంస్థల అంచనా.ఎంచుకోవడమే కీలకంప్రస్తుతం భారత స్టాక్ మార్కెట్లో రెండే రెండు పెట్టుబడి మార్గాలున్నట్టు మార్కెట్ వర్గాల అంచనా.ఇందులో రూరల్ థీమ్ ఒకటి. వ్యవసాయ ఉత్పాదకత పెంచేందుకు  ప్రభుత్వం ప్రకటించిన విధానాలతో మున్ముందు రైతుల ఆదాయం బాగా పెరగబోతోంది. ఈ విషయాన్ని దృష్టిలో ఉంచుకుంటే కాబోయే మల్టీబ్యాగర్ షేర్లు వ్యవసాయ, గ్రామీణ వినియోగ రంగానికి చెందిన కంపెనీల నుంచే వచ్చే అవకాశం ఉంది. ఇక రెండోది అఫర్డబుల్ హౌజింగ్. అందుబాటు ధరల్లో గృహ నిర్మాణం అనే ప్రభుత్వ లక్ష్యం రియల్ ఎస్టేట్ కంపెనీలతోపాటు హౌజింగ్ ఫైనాన్స్, సిమెంట్, సిరామిక్ టైల్స్, ఇతర గృహోపయోగ పరికాల ఉత్పత్తికి చెందిన దాదాపు 70 కంపెనీలకూ కలిసి రానుంది. దీంతో ఎల్ఐసి హౌజింగ్, దివాన్ హౌజింగ్, కజారియా సిరామిక్ వంటి కంపెనీల షేర్లలో ర్యాలీ మరింత కాలం కొనసాగుతుందని భావిస్తున్నారు.పెట్టుబడుల వివిధీకరణగుడ్లన్నీ ఒకే బుట్టలో పెట్టకూడదనేది సామెత. ఇది స్టాక్ మార్కెట్ పెట్టుబడులకూ వర్తిస్తుంది. బాగా పెరుగుతోందని ఒకే రంగానికి చెందిన ఒకే కంపెనీ షేర్లలో ఎప్పుడూ ఇన్వెస్ట్ చేయవద్దు. వీలైనంత వరకు వృద్ధి రేటుకు ఢోకా లేని రెండు మూడు రంగాలకు చెందిన నాలుగైదు మంచి కంపెనీల షేర్లలో ఇన్వెస్ట్ చేయండి. ఇలా ఇన్వెస్ట్ చేసేటపుడు పిఇ అడ్డగోలుగా పెరిగిన కంపెనీల షేర్ల జోలికి అసలు పోవద్దు. ఏ మాత్రం కరెక్షన్ వచ్చినా ఈ షేర్లు పతనం కూడా అడ్డగోలుగానే ఉంటుంది. వీలైనంత వరకు రాబడులు, వృద్ధి రేటు ఆధారంగా ఏడాదికి ఒకసారైనా పెట్టుబడులను పునర్ వ్యవస్థీకరించుకోవడం మంచిది.నష్టాలను తట్టుకునే శక్తిపైనా అవగాహనసరైన ఫైనాన్షియల్ అడ్వైజర్ లేదా స్టాక్ బ్రోకర్ను సంప్రదిస్తే మంచి స్టాక్స్తో పాటు, మీరెంత వరకు నష్టాలను తట్టుకోగలరనే విషయంపైనా సరైన సలహా ఇస్తారు. ఎవరైనా ఈ రిస్కు ప్రకారమే ఇన్వెస్ట్ చేయడం మంచిది. అయితే ఏ కంపెనీ షేర్ ధర మనం కొన్న ధరలో పది శాతానికి మించి కరెక్షన్ కాకపోవడం మంచిది. పది శాతం కరెక్షన్ రావడంతోనే ఆ షేర్ నుంచి బయటపడడం మంచిది. ఒకవేళ ఆ కంపెనీకి మంచి ఫండమెంటల్స్ ఉండి, ఆ కరెక్షన్ తాత్కాలికమే అని నమ్మకం ఉంటే, దీర్ఘకాలిక లాభాల కోసం మరిన్ని షేర్లు కొని యావరేజ్ చేసుకోవడం మంచిది.ఈ పెట్టుబడి సూత్రాలు పాటించడం ద్వారా బుల్ మార్కెట్లోనూ పెద్దగా నష్టాలు లేకుంగా నాలుగు రాళ్లు వెనకేసుకోవచ్చు.
vaaraantamlo kaasta breake padina bhaarata stack market resu gurramla parugedutondi. sensex, nifty.. ippatike al time garishta sthaayilaku cherayi. marippudu kuudaa stack marketlo  pettubadulu pettocha ?  swairavihaaram chestunna bulku addagolugaa edurelite gayalapalavadam khayam. alakakunda vyuuhaatmakamgaa vyavahariste bul run  nunchi bhariga labhalu  andukovachhu. garishta sthaayilloonuu  marketlo labhalu sampadinchalante anusarinchaalsina vyoohaalento telusukondi..pedda notla raddu tarvaata chatikila padina bhaarata stack market  malli parugedutondi. rendu pradhaana indexlu ippatike kotta rikaardulu namodu chesaayi. vaaraantamlo koddigaa chatikilapadina indexla parugu ippatlo aagadani marketwargala anchana. sensexto poliste mid and smal cap indexlu marinta jorugaa doosukupotunnaayi. gatha edu nelallo sensex, nifty 17 saatam perigithe, bsi midkyap index 23 saatam, smal cap index 28 saatam labhalu panchayi. ee rallilo paalgonani  investerlaku ippudu okate digulu. edu nelala kritam takkuva dharalo vachina manchi companyla sherlanu konakunda tappu chesamani chala mandi investerlu anukuntunnaru. ayithe ee bul maarketloonuu investerlu kindi vyuuhaalatoe marketloki pravesinchavacchu. aa vyuhalu emitante.....eppuduu avakasale...chala mandi market eppudu saraina sthaayiki cherutunda? eppudu invest cheddama? ani chustuntaaru. ayithe idanta telika kaadu. marketlo talapandina investerlugaanii, pettubadi nipunulugaanii pettubadulaku ide saraina sthaayi, samayam ani cheppaleru. ee vishayaanni drushtilo unchukuni investerlu manchi companyla sherlanu kramaanugata pettubadi paddhati (sip)loo leda chetilo dabbulunnapudalla koddi koddigaa konukkovadam manchidi. ilaa cheyadam valla aayaa companyla sherla sagatu konugolu dhara takkuvagaa untundi.mid, smal capspy jaagratta..ee samvatsaram janavari nunchi ippati varaku sensex 12 saatam perigithe mid and smal cap indexlu maatram 25 saataanikipaigaa perigaayi. ee vishayaanni drushtilo unchukuni prastuta bul marketlo ee sherla joliki pokapovadame manchidani nipunula salaha. veetiki badulu vyuuhaatmakamgaa, evaina manchi larj cap stacksnu nammukovadame manchidi. marketlo edaina diddubaatu vachina larj cap stackslo peddagaa patanam undadu. adhe mid and smal cap stacks ayithe diddubaatu bhariga untundi. prastuta bul run konnellapatu konasage avakaasam unnanduna larj cap stackslo ralliky dhoka undadani ‘sherkhan’ vanti brokerage samsthala anchana.enchukovadame keelakamprastutam bhaarata stack marketlo rende rendu pettubadi maargaalunnattu market vargala anchana.indulo rooral theem okati. vyavasaaya utpaadakata penchenduku  prabhutvam prakatinchina vidhaanaalatoe munmundu raitula aadaayam baga peragabotondi. ee vishayaanni drushtilo unchukunte kaboye maltibagar sherlu vyavasaaya, graameena viniyoga rangaaniki chendina companyla nunche vache avakaasam undi. ika rendodi afurdable housing. andubaatu dharallo gruha nirmaanam ane prabhutva lakshyam riyal estate kampeniilatopaatu housing finans, siment, siramic tiles, itara gruhopayoga parikaala utpattiki chendina daadaapu 70 companylaku kalisi ranundi. deentho elic housing, divan housing, kajaria siramic vanti companyla sherlalo ralli marinta kaalam konasaagutundani bhaavistunnaaru.pettubadula vividheekaranagudlanni oke buttalo pettakudadanedi saameta. idhi stack market pettubadulakuu vartistundi. baga perugutondani oke rangaaniki chendina oke company sherlalo eppuduu invest cheyavaddu. veelainanta varaku vruddhi retuku dhoka laeni rendu moodu rangaalaku chendina naalugaidu manchi companyla sherlalo invest cheyandi. ilaa invest chesetapudu pii addagolugaa perigina companyla sherla joliki asalu povaddu. e maatram correction vachina ee sherlu patanam kuudaa addagolugaane untundi. veelainanta varaku raabadulu, vruddhi retu aadhaaramgaa edaadiki okasaraina pettubadulanu punar vyavastheekarinchukovadam manchidi.nashtaalanu tattukune saktipainaa avagaahanasaraina finansial adviser leda stack brokernu sampradiste manchi stacksto paatu, meerentha varaku nashtaalanu tattukogalarane vishayampainaa saraina salaha istaaru. evaraina ee risku prakarame invest cheyadam manchidi. ayithe e company share dhara manam konna dharalo padi saataaniki minchi correction kakapovadam manchidi. padi saatam correction ravadamtone aa share nunchi bayatapadadam manchidi. okavela aa kampeneeki manchi fundamentals undi, aa correction taatkaalikame ani nammakam unte, deerghakaalika labhala kosam marinni sherlu koni yavarage chesukovadam manchidi.ee pettubadi suutraalu paatinchadam dwara bul maarketloonuu peddagaa nashtaalu lekungaa naalugu raallu venakesukovacchu.